DIVINA-COMEDIA-TA-WEB	Eth Rei que per eth aguest règne repause en tant d’amor e delèit, que cap volentat gause desirar mès, creant a totes es amnes jos eth sòn erós aspècte, les autrege, segontes vò, mès o mens gràcia: sus aquerò solet cau conéisher er efècte; çò que se demòstre expressa e claraments pera Sagrada Escritura en aqueri bessons qu’agitèc era ira en vrente de sa mair.212 Per tant, ei de besonh qu’era plan nauta lum corone damb era sua glòria as esperits segontes sigue eth color des peus de tau gràcia.